[{"text_idx": "#000002", "text": "Fel preliwd i\u2019r sioe gyhoeddus ym Mae Caerdydd ar 12 Medi, anfonwyd y Bws Awen ar daith epig o Gymru i gwrdd a\u0302 cherddorion, beirdd, artistiaid gweledol, actorion a pherfformwyr talentog eraill."}, {"text_idx": "#000003", "text": "Roedd aelodau cyhoedd a oedd yn cerdded trwy gyntedd Canolfan Mileniwm Cymru ym mis Awst yn cael eu swyno gan berfformiadau amrywiol \u2013 yn deillio o\u2019r mwg a hylif y Pair Awen."}, {"text_idx": "#000004", "text": "O bryd i\u2019w gilydd byddai hi\u2019n syndod iddynt gynnal sgwrs gyda rhith o rywun yn rhywle arall yng Nghymru!"}, {"text_idx": "#000006", "text": "Ewch i\u2019r map ar wefan Ar Waith Ar Daith i fwynhau rhagor o fideos gyda pherfformwyr, artistiaid ac eraill, neu chwiliwch am yr hashnod #Awen2015."}, {"text_idx": "#000007", "text": "Rydym yn bles iawn fod y map ar y wefan, lle gallwch bori\u2019r daith a gwylio\u2019r fideos mewn unrhyw leoliad. Er enghraifft, mae lleoliad taith Eisteddfod Genedlaethol yn cynnwys perfformiadau gan Gwyneth Glyn, Benjamin Zephaniah, Plu, Band Pres Llareggub, Guto Dafydd a llawer eraill. Cafodd y wefan ddwyieithog ei chreu gan ein ffrindiau a chydweithwyr Proper Design."}, {"text_idx": "#000010", "text": "Pan mae dylunydd goleuo, dyweder, yn cael ei gomisiynu/chomisiynu ar gyfer sioe theatr mae\u2019r arferion a disgwyliadau yn weddol amlwg fel arfer \u2013 ond nid felly mewn gwaith digidol."}, {"text_idx": "#000011", "text": "Ar o\u0302l i gwmni digwyddiadau awyr agored Walk the Plank ein comisiynu ar ran Canolfan Mileniwm Cymru, roeddem yn cyfaddef nad oeddem yn wir yn gwybod ystyr y teitl \u2018artist digidol\u2019. Efallai roedden nhw yn meddwl taw jo\u0302c oedd hi."}, {"text_idx": "#000013", "text": "O\u2019r dechrau roeddem yn gwybod y byddai\u2019r dathliad terfynol yn seiliedig ar stori Ceridwen, ei phair ac awen \u2013 y cyfeirir atynt yn y gerdd Gwyneth Lewis ar wyneb Canolfan Mileniwm Cymru."}, {"text_idx": "#000014", "text": "Daeth yn amlwg bod platfformau cyfryngau digidol a\u2019r syniad o daith bws yn cynnig cyfleoedd i\u2019r Ganolfan gael prosiect Cymru gyfan, i weithio gydag artistiaid amrywiol ble bynnag maent yn byw, ac yn mynegi dyhead y ganolfan i arddangos y gorau o Gymru i\u2019r byd."}, {"text_idx": "#000015", "text": "Roeddem yn bwriadu cael effaith parhaol trwy\u2019r gwaith, i gysylltu artistiaid \u2013 i\u2019w gilydd ac i\u2019w ffans. Byddai artistiaid eisiau casglu cefnogwyr ar o\u0302l y daith, ystyried gigs a pherfformiadau yn y dyfodol, gwerthu gweithiau celf, rhyddhau cerddoriaeth, cynnig ariannu torfol ac yn y blaen."}, {"text_idx": "#000016", "text": "Unwaith yr ysgrifennwyd a datblygwyd y cynllun, cafodd y Bws Awen ei gyfaddasu gyda llwyfan, bleindiau ffenestri, dodrefn a storfa syml, cyflenwad trydan, cegin gymedrol, a diogelwch."}, {"text_idx": "#000027", "text": "Penblwydd hapus i\u2019r Ganolfan! Rwy\u2019n credu ein bod wedi torri tir newydd, nid yn unig fel ti\u0302m ond yn yr ystyr artistig. Rydym yn ddiolchgar iawn i\u2019r bobl ganlynol am eu syniadau a mewnbwn gwerthfawr."}]